《赠楚孝子无学居士》
明代·孙继皋

百里双亲隔夜台，三春寸草折寒灰。伤心易老乾坤窄，归骨重埋道路哀。

宿伴空山思转剧，泪沾新冢梦初回。遥知周匝松楸外，两两青天吊鹤来。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。